คลังสั่งจับตาสงครามค้าโลกหวั่นฉุดส่งออก
ปลัดคลัง สั่ง สศค.จับตาปัญหาความขัดแย้งสหรัฐ-จีน หวั่นกระทบส่งออกไทย
28 มี.ค. 2561

ปลัดคลัง สั่ง สศค.จับตาปัญหาความขัดแย้งสหรัฐ-จีน หวั่นกระทบส่งออกไทยนายสมชัย สัจจพงษ์ ปลัดกระทรวงการคลัง เปิดเผยถึงสงครามการค้าระหว่างสหรัฐและจีนว่า ขณะนี้ได้สั่งการให้สำนักงานเศรษฐกิจการคลัง หรือ สศค. จับตาผลกระทบที่อาจจะมีต่อการส่งออกของไทยให้ชะลอตัวลง เพราะต้องยอมรับปัญหาการค้าโลกที่มีอาจมีผลทางจิตวิทยาให้ประเทศคู่ค้าลังเลการสั่งซื้อสินค้ากับประเทศเดิมๆ ได้อย่างไรก็ตาม ในส่วนของปริมาณสินค้าส่งออกจะไม่ได้รับผลกระทบใดๆ ในขณะนี้ เพราะสินค้าและการบริการของไทยมีมาตรฐานเป็นที่ต้องการของตลาดโลกอยู่ ขณะเดียวกันยังเชื่อว่าปัญหาที่เกิดขึ้นจะเป็นเพียงปัญหาระยะสั้นเท่านั้น จึงจะไม่มีผลต่อการค้าของโลกมากนักนายอดิศร เสริมชัยวงศ์ รองกรรมการ ผู้จัดการใหญ่ธุรกิจรายย่อยธนาคารซีไอเอ็มบี ไทย มองว่าในการประชุมคณะกรรมการการเงิน (กนง.) ในวันที่ 28 มี.ค.นี้ คาดว่ายังอัตราดอกเบี้ยนโยบายไว้ในระดับปัจจุบันต่อไป เพราะเศรษฐกิจไทยยังคงแข็งแกร่งและไม่มีปัจจัยที่ต้องปรับขึ้นอัตราดอกเบี้ยตามธนาคารกลางสหรัฐ (เฟด)สำหรับค่าเงินบาทยังอยู่ที่ 31.13 บาท/ดอลลาร์สหรัฐ ยังคงทรงตัวไม่มีปัจจัยใหม่มาหนุน